พระราชกฤษฎีกาพระราชกฤษฎีกากำหนดเขตที่ดินในบริเวณที่ที่จะเวนคืนเพื่อสร้างทางหลวงแผ่นดินหมายเลข๒๙๐ สายถนนวงแหวนรอบเมืองนครราชสีมาตอนถนนวงแหวนรอบเมืองนครราชสีมาด้านทิศใต้พ.ศ.๒๕๕๓ ภูมิพลอดุลยเดชป.ร.ให้ไว้ณ วันที่ ๒๓ สิงหาคม พ.ศ. ๒๕๕๓เป็นปีที่๖๕ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรยกเลิกเขตที่ดินในบริเวณที่ที่จะเวนคืนในท้องที่อำเภอเมืองนครราชสีมา จังหวัดนครราชสีมาตามที่กำหนดไว้ในพระราชกฤษฎีกากำหนดเขตที่ดินในบริเวณที่ที่จะเวนคืนเพื่อสร้างทางหลวงแผ่นดินหมายเลข๒๙๐ สายถนนวงแหวนรอบเมืองนครราชสีมา ตอนถนนวงแหวนรอบเมืองนครราชสีมาด้านทิศใต้พ.ศ. ๒๕๕๐ บางส่วนและกำหนดเขตที่ดินในบริเวณที่ที่จะเวนคืนเพื่อสร้างทางหลวงแผ่นดินหมายเลข ๒๙๐สายถนนวงแหวนรอบเมืองนครราชสีมา ตอนถนนวงแหวนรอบเมืองนครราชสีมาด้านทิศใต้ในท้องที่เดิมเพิ่มขึ้นจากที่กำหนดไว้ในพระราชกฤษฎีกาดังกล่าวอาศัยอำนาจตามความในมาตรา ๑๘๗ของรัฐธรรมนูญแห่งราชอาณาจักรไทย กับมาตรา ๕ วรรคสาม และมาตรา ๖แห่งพระราชบัญญัติว่าด้วยการเวนคืนอสังหาริมทรัพย์ พ.ศ. ๒๕๓๐ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๔๒ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย ประกอบกับมาตรา ๖๘/๑แห่งพระราชบัญญัติทางหลวง พ.ศ. ๒๕๓๕ ซึ่งแก้ไขเพิ่มเติมโดยพระราชบัญญัติทางหลวง(ฉบับที่ ๒) พ.ศ. ๒๕๔๙อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๔ มาตรา ๓๘ มาตรา ๔๑ มาตรา ๔๒และมาตรา ๔๓ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายจึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกากำหนดเขตที่ดินในบริเวณที่ที่จะเวนคืนเพื่อสร้างทางหลวงแผ่นดินหมายเลข ๒๙๐สายถนนวงแหวนรอบเมืองนครราชสีมาตอนถนนวงแหวนรอบเมืองนครราชสีมาด้านทิศใต้ พ.ศ.๒๕๕๓มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ พระราชกฤษฎีกานี้ให้ใช้บังคับได้มีกำหนดสี่ปีมาตรา ๔ ให้อธิบดีกรมทางหลวงเป็นเจ้าหน้าที่เวนคืนตามพระราชกฤษฎีกานี้มาตรา ๕ ให้ยกเลิกเขตที่ดินในบริเวณที่ที่จะเวนคืนในท้องที่อำเภอเมืองนครราชสีมา จังหวัดนครราชสีมา ตามที่กำหนดไว้ในมาตรา ๕แห่งพระราชกฤษฎีกากำหนดเขตที่ดินในบริเวณที่ที่จะเวนคืนเพื่อสร้างทางหลวงแผ่นดินหมายเลข ๒๙๐สายถนนวงแหวนรอบเมืองนครราชสีมาตอนถนนวงแหวนรอบเมืองนครราชสีมาด้านทิศใต้ พ.ศ.๒๕๕๐ บางส่วน ทั้งนี้ ภายในแนวเขตตามแผนที่ท้ายพระราชกฤษฎีกานี้มาตรา ๖ เขตที่ดินในบริเวณที่ที่จะเวนคืนตามพระราชกฤษฎีกานี้อยู่ในท้องที่อำเภอเมืองนครราชสีมา จังหวัดนครราชสีมา มีส่วนกว้างที่สุดหนึ่งร้อยสามสิบเมตร ทั้งนี้ ภายในแนวเขตตามแผนที่ท้ายพระราชกฤษฎีกานี้มาตรา ๗ ให้รัฐมนตรีว่าการกระทรวงคมนาคมรักษาการตามพระราชกฤษฎีกานี้ผู้รับสนองพระบรมราชโองการอภิสิทธิ์เวชชาชีวะนายกรัฐมนตรี[เอกสารแนบท้าย]๑. แผนที่ท้ายพระราชกฤษฎีกากำหนดเขตที่ดินในบริเวณที่ที่จะเวนคืนเพื่อสร้างทางหลวงแผ่นดินหมายเลข ๒๙๐สายถนนวงแหวนรอบเมืองนครราชสีมาตอนถนนวงแหวนรอบเมืองนครราชสีมาด้านทิศใต้ พ.ศ.๒๕๕๓(ดูข้อมูลจากภาพกฎหมาย)หมายเหตุ:- เหตุผลในการประกาศใช้พระราชกฤษฎีกาฉบับนี้ คือเนื่องจากได้มีการเปลี่ยนแนวเขตทางบางส่วนของทางหลวงแผ่นดินหมายเลข ๒๙๐สายถนนวงแหวนรอบเมืองนครราชสีมา ตอนถนนวงแหวนรอบเมืองนครราชสีมาด้านทิศใต้ในท้องที่อำเภอเมืองนครราชสีมา จังหวัดนครราชสีมา ในการนี้สมควรยกเลิกเขตที่ดินในบริเวณที่ที่จะเวนคืนตามที่กำหนดไว้ในพระราชกฤษฎีกากำหนดเขตที่ดินในบริเวณที่ที่จะเวนคืนเพื่อสร้างทางหลวงแผ่นดินหมายเลข ๒๙๐ สายถนนวงแหวนรอบเมืองนครราชสีมาตอนถนนวงแหวนรอบเมืองนครราชสีมา ด้านทิศใต้ พ.ศ. ๒๕๕๐ บางส่วนเพื่อประโยชน์แก่เจ้าของอสังหาริมทรัพย์ที่อยู่ภายในแนวเขตที่ยกเลิกการสำรวจเพื่อเวนคืนดังกล่าวและสมควรกำหนดเขตที่ดินในบริเวณที่ที่จะเวนคืนในท้องที่เดิมเพิ่มขึ้นจากที่กำหนดไว้ในพระราชกฤษฎีกาดังกล่าวเพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีสิทธิเข้าไปทำการสำรวจและเพื่อทราบข้อเท็จจริงเกี่ยวกับอสังหาริมทรัพย์ที่จะต้องเวนคืนที่แน่นอนจึงจำเป็นต้องตราพระราชกฤษฎีกานี้ปริยานุช/ผู้จัดทำ๑๓กันยายน ๒๕๕๓นันท์นภัสร์/ตรวจ๑๓กันยายน ๒๕๕๓[๑]ราชกิจจานุเบกษา เล่ม ๑๒๗/ตอนที่ ๕๓ ก/หน้า ๑๐/๓ กันยายน ๒๕๕๓